નવી દિલ્હીઃ ભારત-અમેરિકાની વચ્ચે પહેલી 2+2 મંત્રણા ગુરુવારે થઈ. વાતચીતમાં ભારત તરફથી વિદેશ મંત્રી સુષ્મા સ્વરાજ અને રક્ષા મંત્રી નિર્મલા સીતારામન સામેલ થયા. અમેરિકા તરફથી માઇક પોમ્પિયો અને જેમ્સ મેટિસે ભાગ લીધો. આ દરમિયાન કોમસીએએસએ પર હસ્તાક્ષર કરવામાં આવ્યા, જે હેઠળ અમેરિકાના આધુનિક હથિયારો અને ટેકનીકનો ઉપયોગ ભારત કરી શકશે. આ ઉપરાંત આતંકવાદના મુદ્દે બંને દેશોએ સાથે લડવાનો નિર્ણય કર્યો. સુષ્મા સ્વરાજે કહ્યું કે આ વાતચીતથી બંને દેશોના સંબંધ વધુ મજબૂત થશે.વડાપ્રધાન મોદી અને રાષ્ટ્રપતિ ડોનાલ્ડ ટ્રમ્પ બંને દેશોના ભવિષ્યના સંબંધોને દિશા-નિર્દેશ નક્કી કરી ચુક્યાં છે.